AaB&#39;s målmand Karim Zaza er noget mere positiv efter en scanning her til morgen af hans beskadigede skulder. Han håber nu, at sæsonen alligevel ikke er slut.

Danmarks meste omtalte skulder var klokken ni til scanning på privathospitalet i Skørping. - Jeg er meget ked af, hvis jeg skal gå glip af de sidste spændende kampe om guldet, sagde AaB's målmand Karim Zaza til tv2nord.dk, inden han gik ind på hospitalet. Efter en omfattende undersøgelse var det en mere optimistisk AaB-spiller, der kom ud fra hospitalet. - Jeg var er meget mere positiv nu, end da jeg gik ind. Nu kan jeg bare krydse fingre for at resultatet af scanningen også er positivt. Resulatet af undersøgelsen kommer først torsdag. - Jeg kan ikke sige ret meget nu. Resultatet har vi i morgen, siger læge på Skørping Privathospital og specialist i skulderskader, Steen Bo Kalms til tv2nord.dk.